Dilennet e voe da vaer Antananarivo e miz Kerzu 1999 ha kas war-raok neuze labourioù yachusaat kêr. Lakaat a reas e anv en dilennadeg prezidantel 2001 ha dastum tost ouzh 46.5% eus ar mouezhioù en dro gentañ. Tabut a savas dre ma embanne aduidi Ravalomanana e oa bet dastumet ouzhpenn 50% eus ar mouezhioù gantañ hag e ranke dre se bezañ lakaet da brezidant. Manifestadegoù a voe aozet ha dan 22 a viz Chwevrer 2002 ech embannas Ravalomanana e oa prezidant Madagaskar, daoust na oa ket anavezet gant ar gumuniezh etrebroadel. Neo nemet dar 6 a viz Mae ma teuas da vezañ anavezet er garg-se, goude ul labour kendrechiñ kaset da benn gant e guzulier, Norbert Ratsirahonana.